 "Ohbok" ร้านอาหารครอบครัว บรรยากาศคลาสสิค ร้านใหญ่ สะอาดสะอ้าน นั่งสบาย ส่วนมากจะมีแต่ลูกค้าผู้ใหญ่ สูงอายุหน่อยมากินครับ

 อาหาร 3เมนู ตัวเลือกน้อยสไตล์เกาหลี มีให้เลือกไม่เยอะ มาพร้อมเครื่องเคียงเต็มโต๊ะ กับปลาซัมมะย่างตัวใหญ่ เป็นเครื่องเคียงที่กินได้จริงจังมากๆ 

 จานหลักเป็นซุปหอยเชลล์ เสิร์ฟมาในหม้อหินร้อน
ซุปสีขุ่น ดูเข้มข้นแต่รสอ่อนๆ กับสาหร่ายวากาเมะ 
ต่างกันแค่เครื่องที่ใส่เพิ่มมา มีน้ำจิ้มรสชาติคล้ายๆน้ำปลาพริกให้มาด้วย ใครชอบรสจัด ช่วยได้ครับ


☆ ปลาตาเดียว 10,000₩
 ปลาตาเดียวตัวเล็กๆทั้งตัวหั่นครึ่งมา ต้องเลาะเนื้อเอาเอง ต้มมานุ่มกำลังดี เข้ากับซุปและสาหร่าย

☆ หอยเชลล์ 11,000₩
 ใส่เนื้อหอยเชลล์สับเพิ่มมาอีก เนื้อหนึบๆ หวานมัน

☆ ซี่โครง 12,000₩
 ซี่โครงหมูชิ้นใหญ่ติดกระดูก ต้มมาจนเปื่อยนุ่ม

 ใส่เป๋าฮื้อ เพิ่มอีก 5,000₩ จริงๆก็สั่งแบบใส่เป๋าฮื้อแต่เค้าไม่ได้ใส่มาให้ เสียดาย อดกิน


 สรุปว่าอร่อยแบบแปลกๆ ไม่เคยกินซุปหอยรสชาติแบบนี้ เครื่องเคียงก็ดี ปลาซัมมะอร่อย ข้าวสวยใส่ธัญพืชเมล็ดสีเหลืองๆมาด้วย ผักเยอะ เป็นอาหารเกาหลีเพื่อสุขภาพที่เครื่องเยอะและรสชาติดีครับ

